# Freddy Maertens

Freddy Maertens (Nieuwpoort, 1952ko otsailaren 13a) belgiar txirrindulari bat izan zen, profesionala 1972 eta 1987 bitartean, denbora horretan 221 garaipen lortu zituelarik. Bi aldiz izan zen munduko txapeldun eta Espainiako Vuelta behin irabazi ahal izan zuen, etapa garaipenak hiru Itzuli Handietan lortzeaz gain (15 Tourrean, 13 Espainiako Vueltan eta beste 7 Italiako Giroan).

## Biografia

Amateur mailan 51 garaipen lortu zituen, horien artean, Belgikako errepide txirrindularitzako txapeldun izan zelarik, baita bigarren ere Munduko Txapelketan, biak 1971n.
Jada profesional mailan, bere lehen urteetan garaipen ugari lortu zituen egun bakarreko lasterketetan eta ospe ertaineko etapakako itzuli laburretan, Luxenburgoko Itzulia, Belgikako Itzulia, Dunkerqueko Lau Egunak eta Andaluziako Itzulia kasu. Era berean, etorkizun itxaropentsua zuen txirrindulari bezala agertu zen jada profesionaletan debutatu zuen urtetik nazioarteko zirkuituko lasterketarik garrantzitsuenetan ohorezko postuak lortuz, urte horretan Munduko Txapelketan eta Flandriako Tourrean bigarren izan zelarik. Beste proba batzuen artean Monumentuetan ere nabarmendu zen, bere emaitza onak gora-behera, bere karrera osoan monumentuetako bakar bat ere irabazterik lortu ez zuen arren.
Hurrengo urteetan maila altuagoko etapakako lasterketetan nabarmendu zen, Dauphiné Libéré eta Paris-Nizan kasu.
1972an Münicheko Olinpiar Jokoetan parte hartu zuen.
1976 izan zen bere lehen urte ona, non zenbait klasikoa handi irabazi zituen, Amstel Gold Race, Züricheko txapelketa eta Gante-Wevelgem kasu, beste zenbaiten artean. Paris-Niza eta Suitzako Itzulia bezalako etapakako itzuli txikietan nabarmendu zen eta Tourrean dizdiratu zuen, non zortzi etapa garaipen eta puntukako sailkapena lortu zituen, sailkapen nagusian 8. amaitzeaz gain. Urte horretan bertan Belgikako eta Munduko Txapeldun izan zen.
1977an garaipen nabarmen bat lortu zuen Espainiako Vueltan. Hasieratik amaierara izan zen lider eta hamairu etapa irabazi zituen (oraindik berdindu gabeko errekorra), baita tarteko helmugen eta puntukako sailkapenak ere. Paris-Niza (bost etapa eta puntukako sailkapena), Kataluniako Itzulia (bost etapa eta puntukako sailkapena), Setmana Catalana (lau etapa eta puntukako sailkapena) eta zazpi etapa 1977ko Italiako Giroan ere irabazi zituen.
1978an Tourreko puntukako sailkapena lortu zuen berriz, bi etapa garaipen ere lortuz. Emaitza onak lortu zituen egun bakarreko klasiketan, baina ezin izan zituen aurreko bi urte bikainak berdindu garaipenei dagokienez.
Orokorrean, emaitzak aurreko urteetan baino kaxkarragoak dira, eta 1981 izan zen profesional bezala izan zuen azken urte ona, Frantziako Tourrean bost etapa garaipen eta puntukako sailkapena lortuz eta bigarren aldiz Munduko Txapeldun bihurtuz.
Ordutik, eta 1987an erretiratu zen arte, ez zuen beste garaipen aipagarririk lortu.

## Palmaresa

| 1972 Omloop van de Westhoek 1973 Scheldeprijs Vlaanderen Dunkerqueko Lau Egunak 2. Munduko Txirrindularitza Txapelketan 2. Flandriako Tourrean 2. Elfstedenronden 3. Rund um den Henninger-Turmen 1974 Luxenburgoko Tourra Andaluziako Itzulia, eta 7 etapa Jef Scherens Sari Nagusia Flandriako txapelketa Nokere Koerse Elfstedenronde 2. Valoniako Sari Nagusian 1975 Andaluziako Itzulia, eta 5 etapa Gante-Wevelgem Dunkerqueko Lau Egunak Paris-Nizako etapa 1 Dauphiné Libéréko 6 etapa Paris-Tours Paris-Brusela Jef Scherens Sari Nagusia 2. Baracchi Sarian 1976 Munduko Txirrindularitza Txapelketa Belgikako errepide txirrindularitzako txapelketa Gante-Wevelgem Flèche Brabançonne Amstel Gold Race Nazioen Sari Nagusia Züricheko txapelketa Dunkerqueko Lau Egunak 8. Frantziako Tourrean, Puntukako sailkapena eta 8 etapa Suitzako Itzuliko 2 etapa Paris-Nizako 5 etapa Super Prestige Pernod Baracchi Saria Flandriako txapelketa Rund um den Henninger-Turm 2. Lieja-Bastogne-Liejan | 1977 Omloop Het Nieuwsblad Paris-Niza eta 5 etapa Setmana Catalana eta 4 etapa Espainiako Vuelta, Puntukako sailkapena eta 13 etapa Kataluniako Volta Italiako Giroko 7 etapa Suitzako Itzuliko etapa 1 Super Prestige Pernod Sardiniako Giroa Laigueglia Saria Delta Profronde 2. Baracchi Sarian 3. Paris-Roubaixen 1978 Omloop Het Nieuwsblad Haut-Varko Tourra Dunkerqueko Lau Egunak Frantziako Tourreko Puntukako sailkapena eta 2 etapa Suitzako Itzuliko etapa 1 E3 Harelbeke 2. De Kustpijl Heisten 1981 Munduko Txirrindularitza Txapelketa Frantziako Tourreko Puntukako sailkapena eta 5 etapa Andaluziako Itzuliko etapa 1 |

## Sailkapen orokorra Itzuli Handietan

| Itzuli Handia | 1973 | 1974 | 1975 | 1976 | 1977 | 1978 | 1979 | 1980 | 1981 |
| Italiako Giroa | — | — | — | — | UT | — | — | UT | — |
| Frantziako Tourra | — | — | — | 8 | — | 13 | — | — | 66 |
| Espainiako Vuelta | — | — | — | — | 1 | — | — | — | — |
| Munduko Txapelketa | 2 | — | 21 | 1 | — | — | — | — | 1 |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Errekonozimenduak

* Urrezko Mendrisioa (1976)

## Taldeak

* Flandria (1973-1979)
* San Giacomo (1980)
* Boule d'Or (1981-1982)
* Masta-Concorde (1983)
* AVP-Viditel (1984)
* Splendor (1984)
* Nikon (1985)
* Eurosoap (1985)
* Robland (1986-1987)

## Kanpo estekak

Freddy Maertens - ProCyclingStats
* Datuak: Q378319
* Multimedia: Freddy Maertens / Q378319